Uznesenie Krajského súdu Bratislava sp. zn. 5S/62/2013 z 16. 9. 2015
Uznesenie Krajského súdu Bratislava z 16. septembra 2015, sp. zn. 5S/62/2013, ECLI:SK:KSBA:2015:1013200462.2
Súd: Krajský súd Bratislava
Spisová značka: 5S/62/2013
ECLI: ECLI:SK:KSBA:2015:1013200462.2
Dátum vydania: 16. 9. 2015
Forma: Uznesenie
Text rozhodnutia
Súd: Krajský súd Bratislava Spisová značka: 5S/62/2013 Identifikačné číslo súdneho spisu: 1013200462 Dátum vydania rozhodnutia: 17. 09. 2015 Meno a priezvisko sudcu, VSÚ: JUDr. Dáša Filová ECLI: ECLI:SK:KSBA:2015:1013200462.2 Uznesenie Y. súd v H. v právnej veci žalobcu: C. W., XXX XX T. XXX, proti žalovanému: Okresný úrad Trebišov, odbor všeobecnej vnútornej správy, M.R. Štefánika 1161/184, 075 26 Trebišov, o preskúmanie zákonnosti rozhodnutia Ministerstva vnútra Slovenskej republiky č. G.-B zo dňa XX.X.XXXX, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou doručenou pôvodne Krajskému súdu v Košiciach, postúpenou tunajšiemu súdu ako vecne a miestne príslušnému, sa žalobca domáhal preskúmania zákonnosti rozhodnutia Ministerstva vnútra SR č. G.-OP-XXXX/XXXX/TMC zo dňa XX.X.XXXX. Žalobca podal žalobu na poštovú prepravu dňa 7.1.2013. Z administratívneho spisu žalovaného vyplynulo, že napadnuté rozhodnutie Ministerstva vnútra SR č. G.-B zo dňa XX.X.XXXX bolo žalobcovi doručené XX.X.XXXX. Podľa § 247 ods. 1 O.s.p. podľa ustanovení piatej časti druhej hlavy O.s.p. (rozhodovanie o žalobách proti rozhodnutiam a postupom správnych orgánov) sa postupuje v prípadoch, v ktorých fyzická alebo právnická osoba tvrdí, že bola na svojich právach ukrátená rozhodnutím a postupom správneho orgánu, a žiada, aby súd preskúmal zákonnosť tohto rozhodnutia a postupu. Podľa § 250b ods. 1 žaloba sa musí podať do dvoch mesiacov od doručenia rozhodnutia správneho orgánu v poslednom stupni, pokiaľ osobitný zákon neustanovuje inak. Zameškanie lehoty nemožno odpustiť. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť ( § 250h ods. 2). Odvolanie proti uzneseniu je prípustné. Zákon stanovuje na podanie žaloby v správnom súdnictve prekluzívnu dvojmesačnú lehotu od doručenia napádaného rozhodnutia účastníkovi správneho konania. Zmeškanie takejto lehoty nemožno odpustiť. Vzhľadom na skutočnosť, že žalobca podal žalobu dňa 7.1.2013, napádajúc rozhodnutie, ktoré mu bolo doručené dňa 27.2.2012, je zrejmé, že žaloba bola v predmetnej veci podaná oneskorene a konanie o nej bolo potrebné podľa § 250d ods. 3 O.s.p. zastaviť. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

